**สรุปความรู้และแนวทางปฏิบัติที่ดี**

 **จากโครงการจัดการความรู้ ปีการศึกษา 2557**

 **คณะสาธารณสุขศาสตร์ มหาวิทยาลัยกรุงเทพธนบุรี**

1. **เทคนิคการตรวจข้อสอบอัตนัย**

ข้อสอบอัตนัย เป็นข้อสอบที่มีเฉพาะคำถาม ซึ่งผู้ตอบจะต้องเรียบเรียงความคิด และความรู้หรือความคิดเห็นในการตอบคำถามนั้น โดยทั่วไปจะเป็นคำถามที่ไม่จำกัดเสรีภาพของผู้ตอบ ข้อสอบอัตนัยจะช่วยวัดความสามารถของผู้ตอบในด้านการจัดระเบียบความคิด การวิเคราะห์และสังเคราะห์ความรู้ต่างๆได้เป็นอย่างดี อย่างไรก็ตามผู้ตรวจให้คะแนนจำเป็นจะต้องมีเทคนิคที่ดีที่เป็นแนวทางในการตรวจให้คะแนนแก่ผู้ตอบเพื่อความถูกต้องและมีความยุติธรรมแก่ผู้ตอบ

จากการจัดการความรู้ให้แก่คณาจารย์เพื่อแลกเปลี่ยนเรียนรู้เกี่ยวกับเทคนิคการตรวจข้อสอบอัตนัย พบว่า แนวทางปฏิบัติที่ดีในการตรวจข้อสอบอัตนัย สรุปได้ดังนี้

1. เขียนแนวเฉลยคำตอบไว้ก่อน และระบุว่าคำตอบประเด็นใดควรจะได้กี่คะแนนโดยการตอบตามประเด็นนั้นจะต้องถูกต้องและครอบคลุมสาระสำคัญ
2. ไม่ควรดูชื่อของผู้ตอบเพื่อป้องกันการลำเอียงในการให้คะแนน
3. การตรวจให้คะแนนควรตรวจทีละข้อของทุกคน โดยอ่านคำตอบของแต่ละคนก่อนแล้วจึงให้คะแนน เพื่อจะได้เปรียบเทียบคำตอบของแต่ละคน เช่น ตรวจข้อ 1 ของทุกคนเมื่อเสร็จแล้วจึงตรวจข้อต่อไป
4. เมื่อจะตรวจข้อต่อไปควรสลับกระดาษคำตอบของผู้ตอบ
5. เมื่อตรวจให้คะแนนเสร็จแล้ว ควรตรวจทานคะแนนอีกครั้งหนึ่ง
6. **เทคนิคการสืบค้นงานวิจัย**

การสืบค้นงานวิจัยที่เกี่ยวข้องกับหัวข้อเรื่องหรือเรื่องที่ผู้วิจัยสนใจจะทำวิจัยเพื่อค้นหาคำตอบนั้นเป็นเรื่องสำคัญ เพราะจะทำให้ทราบว่าภายในประเทศและต่างประเทศมีใครทำวิจัยเรื่องนี้ไว้บ้างแล้ว รูปแบบการทำวิจัย การออกแบบการวิจัย ผลการวิจัย และข้อเสนอแนะสำหรับการวิจัยครั้งต่อไปของงานวิจัยนั้นเป็นอย่างไร ผู้วิจัยที่กำลังจะทำวิจัยในเรื่องเดียวกันหรือที่คล้ายคลึงกันสามารถอ่านทำความเข้าใจ และประยุกต์ไปใช้ได้ในงานวิจัยของตนเอง การค้นหางานวิจัยที่คนอื่นทำไว้แล้วให้ได้งานวิจัยที่ทันสมัยและครอบคลุมแหล่งข้อมูลที่มีงานวิจัยนั้นจะต้องมีเทคนิคที่ดี

จากการจัดการความรู้ให้แก่คณาจารย์เพื่อแลกเปลี่ยนเรียนรู้เกี่ยวกับเทคนิคการสืบค้นงานวิจัย พบว่า แนวทางปฏิบัติที่ดีคือสืบค้นงานวิจัยจากแหล่งต่างๆที่สำคัญ เช่น

1. Website ห้องสมุดของสถาบันการศึกษา เช่น มหาวิทยาลัยต่างๆ: จุฬาฯ มศว มหิดล ธรรมศาสตร์ เกษตรศาสตร์ ขอนแก่น และเชียงใหม่ ฯลฯ
2. วิทยานิพนธ์ไทยเว็บไซต์โครงการเครือข่ายห้องสมุดในประเทศไทย (<http://tdc.thailis.or.th/tdc>)
3. หน่วยงานที่เผยแพร่วารสารงานวิจัย เช่น สถาบันวิจัยระบบสาธารณสุข และวารสารวิจัย มหาวิทยาลัยขอนแก่น เป็นต้น
4. ฐานข้อมูลต่างๆที่มหาวิทยาลัยตอบรับ เช่น มหาวิทยาลัยกรุงเทพธนบุรีมีฐานข้อมูล ชื่อ CINAHL Plus เป็นฐานข้อมูลวารสารทางการพยาบาลและสาขาที่เกี่ยวข้อง นอกจากนี้ยังมีฐานข้อมูลอื่นๆอีก
5. Website Google ([www.google.co.th](http://www.google.co.th))
6. Website ชื่อ Scolar.google.co.th
7. Proquest Dissertation Fulltext
8. Springer Link-Journal

แต่ละฐานหรือแหล่งข้อมูลจะมีวิธีเข้าถึงได้ ซึ่งจะเป็นประโยชน์ต่อผู้วิจัย